Teisipäeviti keskendub ETV2 kirjandusele. 13. septembril kell 21.30 esilinastub Tõnu Õnnepalu sünnipäeva puhul uus portreesaade "Õnnepalu aeg", autor on Joonas Hellerma. Kui vahepealsed nädalad saab kirjanduse teemadel kaasa mõtelda sarjas "Kirjanduse aeg 2022", siis alates 4. oktoobrist võtab ETV2 ekraanil koha sisse Mart Juur. Uues saates "Kultuuristuudio. Kirjandusministri juures" viib Mart Juur seitsmel õhtul läbi meeleolukad vestlused tuntud kirjanikega. Külla tulevad teiste seas Contra, Leelo Tungal, Urmas Vadi jt.
#000010
Kolmapäev on aeg kultuuriteemalisteks aruteludeks. Kevadel alustanud "Kultuuristuudio. Arutelu" teine hooaeg keskendub alates 14. septembrist kell 21.30 päevakajalistele kultuuriteemadele koos saatejuhtide Maarja Vaino, Tarmo Tiisleri ja Kaupo Meieliga. Kodumaistelt aruteludelt võtavad kolmapäevaõhtuti järje üle maailmakino väärtfilmid.
#000011
Neljapäevadesse toob ETV2 oktoobrist uue saatesarja "Killud", mis dokumenteerib erinevaid loomisprotsesse ja loojaid, kes võtavad kaasa neile olulistesse paikadesse. Vaataja viiakse näiteks skulptor Jass Kaselaane ateljeesse, rännakule koos performance-kunstnik ja koreograaf Henri Hütiga ning maalikunstnik Kristi Kongi värvi ja valguse maailma. Neljapäev on ka kvaliteetsarjade päev, mis oktoobris toob kauaoodatud kolmanda hooaja kõikide menusarja "Minu geniaalne sõbranna" fännideni.
#000012
Laupäevadesse on ETV2 kogunud kultuuripärlid saadete, kontsertide ja filmide näol. 24. septembril alustab ETV2s neljaosaline saatesari "Meie kirjanduse lugu", kus Ester Kuntu vahendab lugusid Eesti kirjanikest – tänased kuulsad kirjanikud jagavad lõbusaid lugusid ja põnevaid sissevaateid Anton Hansen Tammsaare, Marie Underi, Oskar Lutsu, Eduard Vilde ja teiste märgiliste kirjanike loomesse ja eluteedesse. Oktoobris lisandub laupäevadesse meeleolukas ja hariduslik võistlussaade "Laske mind lavale", mis jälgib kuue noore teekonda lavale ja paneb nad proovile Eesti suurte teatrimajade lavadel. Läbi sügise kostitab ETV2 laupäeviti vaatajaid ka eriliste muusikaelamustega, olgu siis kodumaiste kontsertide või haaravate muusikadokkidega.
#000014
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000027